કથુઆ રેપ કેસમાં સુનાવણી દરમિયાન બધા જ આરોપીઓએ પોતાને નિર્દોષ ગણાવ્યા છે. બધા જ આરોપીઓએ જીલ્લા અને સત્ર જસ્ટીસને નાર્કો ટેસ્ટ કરાવવાની માંગણી કરી છે. રેપ કેસમાં ધરપકડ કરાયેલ આરોપીઓ પૈકી એક આરોપી સગીર વયનો હોવાથી તેણે કોર્ટ સમક્ષ જામીનની અરજી મુકી છે. જેના પર આજે જ સુનાવણી થશે. આરોપીઓનાં વકીલ અંકુર શર્માએ કહ્યું કે બધા જ આરોપીઓ નાર્કો ટેસ્ટ કરવાની માંગણી કરી રહ્યાં છે અને આ મામલામાં હવે પછીની સુનાવણી ૨૮ એપ્રીલનાં રોજ થશે.